
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. 21/909/14.05.2003





R  A  P  O  R  T

asupra proiectului de Lege pentru aprobarea Ordonanţei de urgenţă a Guvernului nr.28/2003 privind vânzarea unor pachete de acţiuni ale Băncii Comerciale Române S.A. 

În conformitate cu prevederile art. 89 şi 107  din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.28/2003 privind vânzarea unor pachete de acţiuni ale Băncii Comerciale Române S.A., trimis cu adresa nr. 304 din 5 mai 2003.

 La întocmirea prezentului raport, Comisia a avut în vedere:

1. Avizul nr.628/17.04.2003 al Consiliului Legislativ; 


Proiectul de Lege are ca obiect aprobarea Ordonanţei de urgenţă a Guvernului nr.28/2002 privind vânzarea unor pachete de acţiuni ale Băncii Comerciale Române. Acestă ordonanţă prevede mandatarea Autorităţii pentru Privatizare şi Administrarea Participaţiilor Statului de a vinde prin negociere directă, fără selecţie de oferte, pachete de acţiuni ale Băncii Comerciale Române către Banca Europeană pentru Reconstrucţie şi Dezvoltare şi către Corporaţia Financiară Internaţională. Totodată va fi vândut şi un pachet de acţiuni către Asociaţia Salariaţilor Băncii Comerciale Române S.A. constituită de salariaţi, membrii Consiliului de Administraţie şi pensionari cu ultimul loc de muncă în B C R.
Proiectul de Lege face parte din categoria legilor ordinare, potrivit prevederilor art. 74 alin.(2) din  Constituţie.

 Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege, în şedinţa din data de               14 mai 2003. 

 La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

 1.Autorităţii pentru Privatizare şi Administrarea Participaţiilor Statului: domnul Seucan Claudiu – secretar de stat;

 2. Băncii Naţionale Române: domnul Cinteză Nicolae – director.

 La lucrările Comisiei au fost prezenţi 27 deputaţi, din totalul de 31 membri ai Comisiei.

 Proiectul de lege a fost primit de la Secretariatul General al Guvernului.

În urma dezbaterii, Comisia a hotărât, cu 25 de voturi pentru şi două voturi impotrivă ca proiectul de Lege pentru aprobarea Ordonanţei de urgenţă a Guvernului nr.28/2003 privind vânzarea unor pachete de acţiuni ale Băncii Comerciale Române S.A. să fie supus spre dezbatere şi adoptare plenului Camerei Deputaţilor în forma prezentată.
                       PREŞEDINTE,                                       

Dan Radu Ruşanu                                   

SECRETAR,

                                     Cornelia Lucia Lepădatu










     Consilier parlamentar










            Doina Leonte

PARLAMENTUL ROMÂNIEI

CAMERA DEPUTAŢILOR

Comisia pentru politică

economică, reformă şi privatizare

Bucureşti,Nr.21/909/14.05.2003

C ă t r e,





 BIROUL PERMANENT AL





 CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.28/2003 privind vânzarea unor pachete de acţiuni ale Băncii Comerciale Române S.A., trimis Comisiei, pentru examinare în fond,  cu adresa nr. 304  din  5 mai 2003. 

 PREŞEDINTE,

                                                Dan Radu RUŞANU

